Reteaua de socializare facebook, pe langa faptul ca a ajuns sa fie folosita ca instrument de manipulare fara nicio limita pentru aproape orice, iata ca a ajuns sa fie si un fel de bordel online. Daca alte entitati de pe internet, cum ar fi youtube si-au luat masuri de precautie drastice si nu se poate face public nimic din ceea ce ar putea aduce atingere imaginii persoanelor ori bunelor moravuri sau proprietatii intelectuale, iata ca facebook nu are nicio limita.

Stim ca in Romania este o nebunie totala cu clipurile live (in direct), pe aceasta retea. Din cate stim noi, Romania e pe primul loc in Europa si poate si in lume, la numarul de live-uri. In orice moment, cineva din lista noastra de prieteni este live, de la scoala, de la serviciu, din beci, din debara, de la taiat lemne, de la plimbare cu copilul, de la nunta, din dus, de la mall, de la film, de la bunica, de la protest, de la inmormantare, de la petrecere cu lautari, de la maternitate, din orice loc posibil.

Iata ca mai nou, se face si SEX LIVE. Si nu de oriunde, ci din Dacie. „Rebeca in Dacie” este titlul unui live facut in in urma cu cateva zile de ATENTIE!, doi minori, un baiat si o fata.

Pe facebook exista un grup de adolescenti romani, cu aproape 150.000 de membri (foto), din care fac parte bine inteles si cateva sute, sau poate mii de adolescenti din Neamt. Grupul se numeste OffTopic. Acolo s-a petrecut toata tarasenia, care nu este nici singura, nici prima si nici ultima.

Cei doi, ajutati la filmare de un al treilea adolescent au intretinut relatii sexuale in direct intr-o Dacie (nu vom da date care pot duce la dezvaluirea identitatii lor, fiind minori, deci nu vom spune nici macar zona geografica in care a fost facut live-ul), timp de mai bine de o ora. Noi avem si clipul, dar nu vom publica decat niste capturi cenzurate. Totul a fost cat se poate de explicit. Clipul a strans zeci de mii de vizulizari si avut si peste 200 de urmaritori concomitent. ”Star-urile” din clip au prestat foarte dezinvolt, semn ca nu e pentru prima data cand fac asa ceva. Baiatul chiar scria comentarii in timp ce se filma si cerea privitorilor sugestii despre melodia pe care ar trebui sa desfasoare ”actiunea”. Toti cei care au vizionat imaginile sunt minori, si veti vedea imediat si de ce sustinem asta.

In descrierea grupului, se arata ca ”este cel mai popular grup de adolescenti din Romania”, acest lucru fiind certificat de facebrands.ro. Ca sa devii membru, daca nu esti adolescent este imposibil, iar daca esti, nu poti intra decat pe baza de recomandare din partea altui adolescent, care deja este membru (vezi foto), dar si asa e extrem de complicat sa fii acceptat, pentru ca profilul este verificat mai ceva ca la recrutarea pentru Legiunea Straina. Aici trebuie sa recunoastem ca si noua ne-a fost foarte greu sa ne ”infiltram” in acest grup si a durat ceva pana sa fim acceptati si sa putem vedea si noi ”minunatiile” care se petrec acolo.

Acum nu vrem sa fim ipocriti si sa condamnam in vreun fel faptul ca niste adolescenti intretin relatii sexuale. Nu este o crima, si nici macar o noutate. Prin acest articol vrem sa tragem un semnal de alarma pentru adolescenti si pentru parinti. In inconstienta lor, adolescentii nu-si dau seama ca pot fi vazuti de persoane cu probleme psihice care le pot face rau. Iar in general, nu este deloc bine sa-ti expui public intimitatea. Imaginile explicite pot infierbanta mintea multor maturi cu intentii din cele mai rele. In alta ordine de idei, imaginile pot fi arhivate si la un moment dat folosite pentru santaj sau mai tarziu pentru razbunari la adresa protagonistilor. Daca pentru un baiat nu ar fi foarte greu sa treaca peste asta, o fata poate ajunge si la gesturi necugetate in momentul in care imagini cu ea in timp ce intretine relatii sexuale, sunt facute publice.

Cei care au copii minori, ar fi bine sa verifice ce fac odraslele lor pe internet. Chiar daca in regulile acestui grup este prevazut ca nu au acces cei sub 14 ani, avem certitudinea ca nu este asa si la imagini descrise mai sus, asista copii chiar si de 12 ani. La asemenea varste, nu stim cat de bine poate face pentru dezvoltarea lor mentala, vizualizarea unor astfel de imagini.

Noi am ales ceea ce ni s-a parut noua mai grav, insa pe acest grup se discuta si se posteaza diferite lucruri, care numai in preocuparile unor minori nu ar trebui sa intre.

Poate ca si autoritatile ar trebui sa faca o data ceva si retelele acestea sa poata fi puse sub control prin lege, iar continutul sa poata fi cenzurat. Este foarte greu sa se intample asta dar, credem noi, nu imposibil.

Asadar, ATENTIE PARINTI!

Ionut CORFU